Diari Oficial de la Generalitat Valenciana


Sumari del DOGV 7135, del 21-10-2013 (2013/9892)

RESOLUCIÓ d'1 d'octubre de 2013, del director general d'Universitat, Estudis Superiors i Ciència, per la qual es concedixen beques per a la promoció de l'excel·lència acadèmica dels alumnes que hagen conclòs estudis oficials de grau, llicenciat/da, enginyer/a, arquitecte/a diplomat/da, mestre/a, enginyer/a tècnic/a i arquitecte/a tècnic/a, en les universitats públiques de la Comunitat Valenciana, durant el curs acadèmic 2011-2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7135

Data del DOGV
:   21-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9892


Data del document
:   01-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'1 d'octubre de 2013, del director general d'Universitat, Estudis Superiors i Ciència, per la qual es concedixen beques per a la promoció de l'excel·lència acadèmica dels alumnes que hagen conclòs estudis oficials de grau, llicenciat/da, enginyer/a, arquitecte/a diplomat/da, mestre/a, enginyer/a tècnic/a i arquitecte/a tècnic/a, en les universitats públiques de la Comunitat Valenciana, durant el curs acadèmic 2011-2012. [2013/9892]  
L'Orde 4/2013, de 7 de gener, de la Conselleria d'Educació, Cultura i Esport, va convocar beques per a la promoció de l'excel·lència acadèmica dels alumnes que hagen conclòs estudis oficials de grau, llicenciat/da, enginyer/a, arquitecte/a, /diplomat/da, mestre/a, enginyer/a tècnic/a i arquitecte/a tècnic/a en les universitats públiques de la Comunitat Valenciana, durant el curs acadèmic 2011-2012.  
En data 25 de juliol de 2013, la comissió d'avaluació prevista en la mencionada Orde de 7 de gener de 2013 va valorar els expedients amb les dades facilitades per les universitats, i va emetre un informe en què es va concretar el resultat de la valoració efectuada.  
La Subdirecció General d'Universitat, Estudis Superiors i Ciència, com a òrgan instructor del procediment i a la vista de l'informe de l'òrgan col·legiat, va elevar la proposta de resolució al director general d'Universitat, Estudis Superiors i Ciència per a la seua firma i posterior publicació en la pàgina web de la Conselleria d'Educació, Cultura i Esport.  
Una vegada transcorregut el termini d'al·legacions i examinades estes, d'acord amb el que establix la base sexta de l'orde de convocatòria, i per delegació de la consellera d'Educació, Cultura i Esport, establida en la disposició final primera de l'Orde de 7 de gener de 2013, resolc:  
  
Primer  
1. Concedir als beneficiaris que figuren en l'annex I:  
a) L'exempció de la taxa de matrícula d'un màster oficial en el curs 2012-2013 o en el curs 2013-2014.   
Es podrà autoritzar, per motius justificats, el canvi de màster objecte de la beca sempre que la universitat on s'ha de cursar el màster siga la que figura en l'annex I i el preu siga igual o inferior a l'establit en este.  
  
b) Certificat acreditatiu de la seua excel·lència acadèmica.  
2. La concessió de l'exempció és incompatible amb qualsevol altra ajuda pública o privada que tinga la mateixa finalitat.  
  
Segon  
Concedir als alumnes que figuren en l'annex II el certificat acreditatiu de la seua excel·lència acadèmica.  
  
Tercer  
La distribució de l'import total, per universitat, de l'exempció de la taxa de matrícula del màster oficial, es detalla a continuació:  
Universitat de València: 121.459,00 €  
Universitat Politècnica de València: 60.283,00 €  
Universitat d'Alacant: 40.881,00 €  
Universitat Jaume I de Castelló: 51.992,00 €  
Universitat Miguel Hernández d'Elx: 46.406,00 €  
El pagament es realitzarà a la universitat corresponent una vegada que esta haja certificat la formalització de la matrícula pels beneficiaris, tant en el curs 2012-2013 com en el curs 2013-2014, indicant expressament que els alumnes no han percebut cap altra ajuda pública o privada que tinga la mateixa finalitat.  
Este certificat haurà de ser remés, abans del 25 d'octubre de 2013, a la Direcció General d'Universitat, Estudis Superiors i Ciència per correu ordinari i en suport informàtic a l'adreça de correu electrònic .   
  
Quart  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Comunitat Valenciana.  
  
València, 1 d'octubre de 2013.- El director general d'Universitat, Estudis Superiors i Ciència, p. d. (O 4/2013, 07.01.2013; DOCV 6940, 10.01.2013): José Miguel Saval Pérez.